**Didėja minimalioji mėnesinė alga**

Nuo **2018 m. sausio 1 dienos** didėja minimalioji mėnesinė alga (MMA) nuo 380 Eur iki **400 Eur.** Primename, kad dėl šios priežasties didėja ir atlyginimas ugdymo reikmėms tenkinti edukacinėms erdvėms atnaujinti bei aplinkai išlaikyti. **Už vaiko ugdomo pagal ikimokyklinio ugdymo programą - 2,5 % minimalios mėnesinės algos dydžio – 10,00 Eur.**

Administracija

**Išmoka vaikui – visiems Lietuvos vaikams**

Seimui priėmus naujos redakcijos Išmokų vaikams įstatymo projektą ir įteisinus vaiko pinigų mokėjimą visiems vaikams, pasikeitė ir šios išmokos gavimo tvarka. Kreiptis dėl universalios 30 Eur išmokos reikės tik vieną kartą. Pateikti prašymą išmokai vaikui gauti nuo 2018 m. sausio 1 d. galima elektroniniu būdu per socialinės paramos informacinę sistemą [www.spis.lt](http://www.spis.lt), prašymą galima pateikti raštu savivaldybėje (reikia turėti tik asmens dokumentą), jokių papildomų dokumentų teikti nereikia.

Paruošta pagal Socialinės apsaugos ir darbo ministerijos informaciją